þriðjudagur , 18. september 2007 Blessaður Ögmundur . Þú bendir á niðurstöður úr könnun SFR um launamun á milli okkar sem störfum hjá opinberum stofnunum og hins vegar þeim sem vinna á almenna markaðnum og virðist þeim flest í vil . Nú get ég vitnað um það að mitt félag , SFR , hefur staðið sig vel , gert samninga og reynt allt til að hífa okkur félagsmennina upp launalega séð . Hitt vekur athygli hversu góð staða félagsmanna VR er því að því er mér skilst gerir það félag enga kjarasamninga og er orðið eins hver önnur háeffuð skemmtibúlla . Er þetta kannski það sem koma skal hjá opinberum starfsmönnum ? Mun skemmtifélagsformið breyta okkar lífsstandard ? Þórður Þórhallsson Laugdal Sæll Þórður . Þakka þér kærlega bréfið . Þankar þínir hljóta að verða öllum umhugsunarefni . VR nýtur - að mínu mati - góðs af þenslu og eftirspurn eftir vinnuafli . Það veldur launaskriði sem opnberir starfsmenn njóta ekki góðs af í eins ríkum mæli og almenni markaðurinn gerir því þeir eru háðir niðurnjörfuðu taxtalaunakerfi . Það kerfi tryggir hins vegar réttindin þegar á reynir ! Þess vegna köstum við því ekki fyrir róða . Og tengt því er allt réttindakerfi opinberra starfsmanna . Þetta þýðir það hins vegar að stórhækka þarf launin í opinbera geiranum - það verður að gerast ef ekki á að horfa þar til landauðnar ! Kv. Ögmundur